paragraph_text: Auersperg, njemačka velikaška obitelj, podrijetlom iz Bavarske ili Švapske, s posjedima u Kranjskoj. Po svom gradu Turjaku nazivali su se i Turjaškima. Prvi put se spominju 1220. godine u kranjskim dokumentima i to kao Owersperch. Godine 1550. obitelj je stekla barunat, 1630. godine grofovski, a 1653. godine kneževski naslov.<ref>Auersperg - Hrvatska enciklopedija Obitelj je posjedovala brojne posjede, među kojima su najznačajniji Kočevje, Čatež, Mokrice, Samobor, Sotesku i Turen. Nakon što su stekli grad Thengen, postali su i državni knezovi Svetog Rimskog Carstva.